钦定古今图书集成/明伦汇编/交谊典/第031卷 > 宋胡大初昼帘绪论 > 《解嘲诗》屠滽
## 钦定古今图书集成/明伦汇编/交谊典/第031卷 > 宋胡大初昼帘绪论 > 《解嘲诗》屠滽

予于弘治丙辰承乏天曹，四月十三日，科道官奉旨俱下锦衣卫狱。予召四司询科道得罪之由，皆曰“不知。” 且言诸衙门所进《民情封事》，既得旨，例捧到科交收。今既下狱，无人收领，各官既不得领出于外，又不可留宿于内。闻先朝亦尝有科道官下

狱，请命中书等官摄其事，予未暇答，铨司具其事呈堂，日已至申，乃急为转达，遂得俞旨。是夕，台部封事，方得人收纳。次日，予乡姻宫詹杨公〈名守阯，别号《碧川》。今升南京吏部尚书，致仕。〉致书于予，大意言“科道官下狱，阁下即当抗疏请贷，如何差官代其事？”予以不知科道官得罪之由，难便请贷，及台部封事无人领收，事不可缓之故答之。次日早，乡友掌科吕公〈名献今任顺天府尹〉问予曰：“杨公昨有书与阁下否？”予曰：“有。”因诵彼此书中大意。吕公曰：“杨公亦以此书送六科，科中人皆疑之。”予笑而不答。后与杨公往还如旧者，经十馀稔，未尝言及此事。今年秋，朝退还邸第，有客以石田先生诗集与犬子径者，偶抽一册目之，见五言古风一首，题曰《读杨宫詹与屠太宰论事札》，惊曰：“异哉！”读毕，不觉大笑。因次韵一章，名曰《解嘲》，云：

“宦游久京国，学通尢未通。见恶必远避，见善尝加恭。
石田乃隐者，赋诗亦多工。如何论朝政，所论殊不公。”
此札实差谬，何谓声沨沨。到处任播扬，有类衡与纵。
碧川居论思，如何不纳忠。致书戒老夫，友道皆云隆。
追思昔年事，《大明》丽长空。尧舜喜复出，万几任匆匆。
纳谏真如流，明良喜相逢。荆榛委篱落，芝术收药笼。
万姓乐熙皞，四方无鞠讻。今上初出阁，庶事元老总。
九卿集东阁，讲官索儒宗。先求语言正，更论德学崇。
人各荐一二，不称交相攻。老夫荐两杨。〈一即碧川一乃今元老石
斋先生〉碧川川流壅，为语带乡音。不及问学充。因之又
复荐，元老耳若聋。欣然用《石斋》，万口称股肱。碧川已
备知，岂肯心怀凶。同乡又相亲，度量廓有容。维时科
道官，有事忤宸衷。一朝下缧绁，难便责保庸。〈天官八统五日
保庸安有功也〉“颠末尚未知，焉敢干重瞳。台部上民事，俞旨
俱已蒙。日暮无人收，厥职谁与供。越例送台部，又恐
触衮龙。天曹借中书，摄事犹宾鸿。此举实旧规，碧川
岂不聪。书来既善道，如何报科中。彼若击巨石，我犹
履薄冻。今复寄吴下，大伤君子风。碧川岂为此，姻旧
情雍雍。意必有憸邪，假此成己功。抑恐入铨者，邪正
有不同。或嫌不超擢，或怨非要冲。当时吕都谏，气节
侪何颙。亦尝论此辈，怀毒犹荓蜂。其祸必在后，亦或
先其躬。福善与祸淫，循环两无穷。莫道此言虚，应若
丰山钟。云衢谩委蛇，何必好怔忪。马周三十贵，屡受
唐室封。崇卑各分定，何必萦心胸。石田若闻此，其言
未必从。我欲到虎丘，携酒追吟踪。愿言保遐”寿，待我
谈始终。